《寄题余复婴茅屋》
明代·蓝智

嘉遁依岩穴，清斋饭蕨薇。花原随水入，茅屋共云归。

夜鼎芙蓉火，秋山薜荔衣。沙头双白鸟，知尔久忘机。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。